CELEX: 62017TN0578
Language: et
Date: 2017-08-26 00:00:00
Title: Kohtuasi T-578/17: 26. augustil 2017 esitatud hagi – A & O Hotel and Hostel Friedrichshain versus komisjon

9.10.2017   
            
            
               ET
            
            
               Euroopa Liidu Teataja
            
            
               C 338/20
            
         26. augustil 2017 esitatud hagi – A & O Hotel and Hostel Friedrichshain versus komisjon
   (Kohtuasi T-578/17)
   (2017/C 338/23)
   Kohtumenetluse keel: saksa
   
      Pooled
   
   
      Hageja: A & O Hotel and Hostel Friedrichshain GmbH (Berliin, Saksamaa) (esindajad: advokaadid S. Heise ja M. Lindner)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 29. mai 2017. aasta otsus C(2017) 3220 (final) Saksamaa poolt Jugendherberge Berlin Ostkreuz gGmbH (jt.)-le antud maksuväliste abimeetmete SA.43145 (2016/FC) (ABl. 2017, C 193, S. 1) kohta; ja
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hageja põhjendab oma hagi ühe väitega.
   Rikutud on olulisi vormi- ja menetlusnõudeid, mis tulenevad ELTL artikli 108 lõikest 2 koosmõjus määruse (EU) 2015/1589 (1) artikli 4 lõikega 4 ja artikli 15 lõikega 1 ning ELTL artikli 296 lõikega 2.
   
               —
            
            
               Hageja väidab, et komisjon rikkus hageja menetlusõigusi, kuna ta võttis vaidlustatud otsuse vastu juba üksnes esialgse uurimise järel, kuigi ta on kohustatud algatama ametliku uurimismenetluse. Hageja väidab selles osas, et kui komisjon oleks hinnanud tema käsutuses olevat teavet ja andmeid nõuetekohaselt, siis oleks tal pidanud tekkima kahtlus, kas Saksamaa poolt Jugendherberge Berlin Ostkreuz gGmbH (jt.)-le antud maksuvälised abimeetmed on kooskõlas liidu õigusega.
            
         
               —
            
            
               Kuna komisjon hindas vaidlustatud otsuses teavet ja andmeid, mis oleksid pidanud temas kahtlusi tekitama, ebapiisavalt ja suures osas vääralt, siis rikkus komisjon hageja väitel artikli 296 lõikest 2 tulenevat põhjendamiskohustust.
            
         
      (1)  Nõukogu 13. juuli 2015. aasta määrus (EL) 2015/1589, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks (ELT 2015, L 248, lk 9).